Exékias

[náhľad|Atická čiernofigúrová [amfora zo 6. stor. pred Kr. signovaná Exékiom. Vidíme tu Achilla a Aianta, ako hrajú kocky, opretí o oštepy, oblečení do bohato vyšívaných plášťov. Za Achillom v prilbici je namaľovaný štít, ktorý mu ukul Héfaistos na žiadosť jeho matky Thetidy (Musei dei Vaticano, Rím).]]
**Exékias** alebo **Exsekias** (*Exékias, Eksekias*) bol grécky hrnčiar a maliar v 6. storočí pred Kr. Je považovaný za najlepšieho umeleckého výrobcu čiernofigúrových váz.

Exékias pochádzal zrejme z Atén. Jeho činnosť sa datuje do rokov 550 až 530 pred Kr. Zoznam britského klasického archeológa J. D. Beazleyho obsahuje osemnásť jeho amfor, kalichový kratér, hydriu a dva náhrobné terakotové pinax (so zlomkami amfor i iných nádob až 132 kusov). Exékias bol tiež autorom niekoľkých nových tvarov váz. Je známych niekoľko jeho signatúr, kde sa podpisuje:

::- text v starogréčtinenáhľad|Exékiova signatúra
Dvakrát sa ale podpísal *Εχσεκιας εγραφσε καποεσε με* (Exsekias maľoval a urobil ma): preto sa predpokladá, že Exékias na rozdiel od mnohých iných významných umelcov vykonával činnosť maliara i hrnčiara.

Vo svojich maľbách sa prejavil predovšetkým epickou vážnosťou námetov, prísnosťou kresby a kompozíciou. Zdobí nádoby menších a stredných rozmerov, čaše a predovšetkým *stolové amfory*, kde sú výjavy s dvoma alebo tromi osobami zobrazené s bezprecedentnou dramatickou a psychologickou silou.

## Najvýznamnejšie diela
Slávna je jeho amfora zobrazujúca Achilla a Aianta ako hrajú kocky. Achilles a Aias tu na chvíľu zabudli na vojnu a pohrúžili sa do hry, no stále sú ozbrojení, pripomínajú hrdinskú atmosféru Iliady. Pritom postavy spája len mohutný oblúk zhrbených chrbtov a prekrížené oštepy, ktoré zhmotňujú sústredenosť pohľadov.
 
Exékiovo hrnčiarske ako aj maliarske majstrovstvo ilustruje aj amfora s čiernofigúrovou maľbou Achilla a Pentesileie, kráľovnej Amazoniek. Táto amfora má krásny čistý tvar (amfora so zúženým krkom), jej vydutie ozdobuje maľba zobrazujúca tragický boj Achilla a Penthesileie. Podľa gréckych mýtov Achilles kráľovnú zabije zásahom oštepu, ale vo chvíli smrti sa mu vidí taká krásna, že sa do nej vášnivo zamiluje. Horko ju oplakal a dal ju pochovať na brehu rieky Skamandros. Amfora je vystavená v Britskom múzeu v Londýne.[náhľad|vľavo|„''Dionýzova čaša''“ od hrnčiara Exékia, kylix s čiernofigúrovou maľbou na [Vázová maľba na koralovočervenom podklade|koralovočervenom podklade, Museum antiker Kleinkunst, Mníchov]]
 
Jeho ďalším slávnym dielom je miska (čaša – kylix) znázorňujúca boha Dionýza v loďke. Vnútro tejto čiernofigúrovej misky má ako podklad po prvýkrát koralovočervený (je zdobená technikou vázovej maľby na koralovočervenom podklade), na zovňajšku je pomaľovaná očami (miska s očami) Čiernofigúrová maľba vznikala tak, že maliar pred vypálením naniesol na vázu čierne postavy a potom vyryl vnútornú kresbu, ktorú oživil bielou a červenou farbou. Po vypálení mali postavy kovovolesklú čiernu farbu na červenooranžovom podklade. Vyskytujú sa však i iné farby, najmä biela pre holé časti ženských tiel a fialová pre ornamenty.
 
Medzi jeho maliarske diela na amforách patrí aj Aias pripravujúci sa na samovraždu, Dioskúrovia vracajúci sa domov k rodičom Léde a Tyndareovi (na maľbe chlapec prináša nový odev pre Kastora, Pollux, ktorý sa už zbavil svojho starého na cestách poškodeného odevu, sa hrá s rodinným psom), Hérakles bojujúci s nemejským levom a mnohé iné (i ním zdobené fragmenty z váz). Jeho hrnčiarskym dielom je kalichový kratér, ktorého vzostupná vlnitá krivka pripomína kalich kvetu.
 
## Zoznam jeho diel
Očíslovaný zoznam diel Exékia od Johna D. Beazleyho, diela s x neboli ešte Beazleymu známe, alebo ich Exékiovi nepripisoval.

*Amfory so zúženým krkom*
* 1. Berlín, Antikensammlung, Amfora so zúženým krkom od Exekia (Berlin F 1720), A: Herakles s nemejským levom; B: Akamas a Démofón s koňmi (zhotovená cca 540 pred Kr.)
* 1bis. Basel, kolekcia (zbierka) Herbert A. Cahn 300, štyri fragmenty, A: dvojkolesový pretekársky voz; B: kôň s vozatajom
* 2. Narbonne, Musée Archéologique 04.1.1.1-8 fragment z Montlaurès, Apolón, Artemis a Léto
* 3. New York, Metropolitan Museum of Art 17.230.14, A a B: Jazda so štvorzáprahom
* 4. Boston, Museum of Fine Arts, Boston 89.273, A a B: Zmätok pred jazdou s dvojzáprahom
* 5. Berlín, Antikensammlung F 1718 (Kriegsverlust). A: Bojovník nesúci mŕtveho muža (Aias s telom Achilla?); B: Koniec vojny
* 6. Mníchov, Staatliche Antikensammlungen 1470, A a B: Bojovník nesúci mŕtveho muža (Aias s telom Achilla?)
* 7. Londýn, British Museum 1836.2-24.127 (B 210), A: Achilles a Penthesileia; B: Dionýzos a jeho syn Oinopión
* 8. Londýn, British Museum 1849.5-18.10 (B 209), A: Achilles a Penthesilea (?); B: bojujúci Memnón
* Budapešť, Szépművészeti Múzeum 50.189, A: Bojovník na štvorzáprahu; B: Dionýzos so Satyrmi a Bakchantkami
* Reggio di Calabria, Museo Archeologico Nazionale Di Reggio Calabria, o. Nr. und 26996 fragment z Lokroi Epizefyrioi, A: Dionýzos a žena s dieťaťom; B: Gigantomachia (?)
*Panathenajská amfora*
* 8bis. Karlsruhe, Badisches Landesmuseum 65/64, A: Aténa; B: Zápasník
*Baňaté amfory*
* 9. Orvieto, Museo Etrusco Claudio Faina 2748 (78), A: Zhromaždenie bohov a Herakles; B: Herakles a Kerberos
* 10. Orvieto, Museo Etrusco Claudio Faina 2747 (77), A: Bojovník so štvorzáprahom; B: jazda so štvorzáprahom
* 11. Orvieto, Museo Etrusco Claudio Faina 2745 (187), A: Aténa so štvorzáprahom, Herakles, božstvá; B: jazda so štvorzáprahom
* 12 Paríž, Louvre F 206, A: Bojová scéna s padajúcim koňom; B: Jazda so štvorzáprahom
* 13. Vatikán, Musei Vaticani 16757 (Albizatti 344), A: Achilles a Aias pri stolnej hre; B: Dioskúrovia, Tyndareós a Léda
* 14. Filadelfia, University of Pennsylvania Museum of Archaeology and Anthropology MS 3442, A: Bitka o mŕtveho Achilla; B: Boj nad mŕtvym telom Antilocha
* 15. Lipsko, Antikenmuseum der Universität Leipzig T 355a–c und T 391, Fragment (Vojnové straty), A: Achilles a Aias pri stolnej hre (?)
* 16. Filadelfia, University of Pennsylvania Museum of Archaeology and Anthropology MS 4873 A und B, A: Bojovník s pasúcim sa koňom; B: Lukostrelec s pasúcim sa koňom
* 17. Lund, Lund University, Historical Museum LA 655 (z kolekcie Sam Wide), fragment, horná časť tela Thésea
* 18. Boulogne-sur-Mer, Musée 558, A: Selbstmord des Aias; B: jazda so štvorzáprahom
* 18bis. Cambridge, Museum of Classical Archaeology UP 114, fragment, B: Mladý muž so psom
* Berlín, Antikensammlung F 1699 (vojnové straty), A a B: Živočíšny vlys na ústí
* Malibu, J. Paul Getty Museum 78.AE.305, fragment Akamanta
* x Nissan-les-Ensérune, Musée d’Église Saint-Saturnin, Collection Giry, Fragmente aus La Monédière bei Bessan, A: Herakles s nemejským levom; B: Dionýzos, žena s dvomi deťmi, Bakchantky, Satyr
* x Filadelfia, University of Pennsylvania Museum of Archaeology and Anthropology MS 3497, A: Herakles s nemejským levom; B: Dionýzos a žena s dvomi deťmi, Satyr a Bakchantky
* ehemals Prag, zbierka Wilhelma Kleina, ústie trupu vázy s časťou podpisu
* Reggio di Calabria, Museo Archeologico Nazionale 12886, fragment z Lokroi Epizephyrioi, A: Aineias a Anchises; B: Hoplita
* x Schweiz, súkromná zbierka, A: Zmätok pri štvorzáprahu; B: bojovník s koňom
* x Schweiz, súkromná zbierka, A: Bojová scéna so štvorzáprahom a padajúcim koňom; B: Jazda mladého muža na štvorzáprahu
* x Tarent, Museo Archeologico Nazionale 179196, zo Satyrionu, fragment s podpisom maliara a hrnčiara, A a B: Herakles a Tritón
*Hydria*
* x Atény, Akropolis museum NA 1959 NAK 162, fragment nymfy, kôň s nápisom
*Kalichový kratér*
* (19.) Atény, Agora Museum AP 1044, A: štvorzáprah Atény a Herakles, bohovia; B: boj o telo Patrokla
*Stĺpikový kratér*
* x Atény, Národné archeologické múzeum, Akr. I 649c–d + Akr. I 650a + AP 1224, fragment, Herakles a Tritón, lev a býk
*Dinos*
* 20. Rím, Museo Nazionale Etrusco di Villa Giulia 50599. Dinos so signatúrou, vnútri znázornená loďka. *čaša s očami*
* 21. Mníchov, Staatliche Antikensammlungen 8729 (ehemals 2044), Dionýzova čaša
*Pinax*
* 22. Berlín, Antikensammlung F 1811–F 1826 + Athen, Nationalmuseum 20061, pinax od Exekia
* 23. Atény, Národné múzeum 2414–2417
## Galéria

Black-figure amphora with depicting of Herakles fighting with the Nemeian Lion, from Vulci, around 540 BC, by the potter and painter Exekias, Altes Museum Berlin (13718506723).jpg|Baňatá amfora, Herakles a nemejský lev, Berlín F 1720
Exekias Suicide d Ajax 01 glare reduced white bg.png|Baňatá amfora, Boulogne-sur-Mer 558
Terracotta neck-amphora (jar) with lid and knob (27.16) MET DP218568.jpg|Amfora so zúženým krkom, New York, Metropolitan Museum 17.230.14
Attic black-figure calyx krater (side A). 6th cent. BCE cropped white-balanced white-bg.png|Čiernofigúrový kalichový kratér, boj o telo Patrokla, Národné archeologické múzeum v Aténach
Exekias-Pinax.JPG|Náhrobný pinax
Getty-open-image-attributed-to-group-e-workshop-of-exekias-attic-black-figure-neck-amphora-greek-attic-about-550-bc 013188F1V1.png|Čiernofigúrová amfora so zúženým krkom
Terracotta neck-amphora (jar) with lid and knob (27.16) MET DT265.jpg|Terakotová čiernofigúrová amfora so zúženým krkom
Exekias, anfora con apoteosi di ercole e partenza di un guerriero, 550-540 ac. 01.JPG|Baňatá amfora Orvieto 2745 (187)

## Referencie a bibliografia

 
* 
 
## Iné projekty

 

Kategória:Maliari starovekého Grécka
Kategória:Hrnčiari starovekého Grécka